open-index/open-wikipedia-markdown huggingface dataset:
C. Aubrey Smith

**Charles Aubrey Smith**, mas conoixiu como **C. Aubrey Smith** estió un chugador de críquet y actor britanico con una destacada carrera mesmo en l'ambito de l'esporte que en o d'o teatro y lo cine, mas que mas en o cine estausunidense. Heba naixiu de Londres (Anglaterra, Reino Uniu) o 21 de chulio de 1863 y morió en a suya residencia en Beverly Hills (California, Estaus Unius) o 20 d'aviento de 1948 por pneumonía, estando incinerau, encara que cumplindo con a suya zaguera voluntad as suyas cenisas s'enterroron en o fosal de Sant Leonardo d'Aldrington (Hove, Sussex), en a tumba de su mai.

Educau en o St John's College d'a Universidat de Cambridge, estió buscador d'oro en Sudafrica, a on tenió una pneumonía y los medicos lo declaroron erroniament muerto.

Como chugador de críquet, chugó en primeras en a suya Universidat y en o *[[Sussex County Cricket Club]]*, plegando mesmo a estar capitán d'a selección masculina de críquet d'Anglaterra (encara que denguno no consideró en ixas envueltas que se tractase d'una selección oficial). Mientres a suya estancia como actor en Estaus Unius fundó lo *[[Hollywood Cricket Club]]* en Los Angeles d'o cual n'estioron miembros atros actors britanicos residents en Los Angeles, como David Niven, Laurence Olivier, Nigel Bruce (qui n'estió lo capitán), Leslie Howard y Boris Karloff.

Como actor, encomenzó la suya carrera en os teatros de Londres en 1895, continando-la mientres as primeras cintas de cine mudo en o cine britanico dica que trescruzó l'Atlantico ta treballar en o cine estausunidense, a on desembolicó la suya carrera interpretativa, estando amás o representant "oficioso" d'os actors britanicos en o cine de Hollywood, en o que lo critico Sheridan Morley calificó como lo *Hollywood Raj*. Mientres a suya carrera treballó con actrices como Greta Garbo, Elizabeth Taylor u Vivien Leigh, y con actors como Clark Gable, Laurence Olivier, Ronald Colman, Maurice Chevalier u Gary Cooper.

## Premios
O 2 d'agosto de 1960, con caracter postumo, se li adhibió una estrela a lo *[[Paseyo d'a Fama de Hollywood]]*, estando a suya estrela situada en o 6327 de Hollywood Boulevard d'a ciudat de Los Angeles.

## Filmografía

## Referencias

## Vinclos externos

*  C. Aubrey Smith en Internet Movie Database.
*  C. Aubrey Smith en Internet Broadway Database.
María Ángeles Ciprés Palacín

**María Ángeles Ciprés Palacín** (1957, Uesca, Plana de Uesca), ye licenciada en Filolochía francesa, doctora en ixa mesma especialidat por a Universidat Complutense de Madrit y catedratica de Filolochía francesa en dita Universidat. La suya trayectoria cientifica sigue cuantas linias d'investigación:
* Inter-comprensión de luengas romances y nuevas tecnolochías.
* Estudio d'as luengas galorromanicas y las suyas literaturas, con especial atención a l'aragonés y a la luenga occitana medieval y moderna.
* Estudios contrastivos d'o discurso literario y periodistico en contextos socioculturals diversos. Analís d'o discurso y lingüistica textual.
* Narrativa d'autoras en luengas francesa, anglesa y castellana. Escritoras en luengas ibericas.

Ángeles Ciprés Palacín estió nombrada academica de numero de l'Academia Aragonesa d'a Luenga por o *Decreto 122/2021, de 29 de chulio, d'o Gubierno d'Aragón, per lo cual se nombra a los academicos de numero de l'Academia Aragonesa d'a Luenga*.

## Obras
Ye autora de cuantos libros y de numerosos articlos y capítols de libros. En relación con l'aragonés destacan:
* 1994: *Quelques remarques sur la poésie contemporaine en langue pyrénéenne et en langue occitane*.
* 1999: *La tierra y la palabra en la obra de Eduardo Vicente de Vera*.
* 2001: *Apuntes de un landán de José Damián Dieste Arbués*.
* 2004: *Una mirada a las diferentes etapas en la obra poética de Chusé Inazio Nabarro*.
* 2010: *Las traducciones de literatura en aragonés a otras lenguas ibéricas y de éstas al aragonés*, en *Traducción y autotraducción en las literaturas ibéricas*, Enric Gallén, Francisco Lafarga y Luis Pegenaute (eds.), pp.&nbsp;19–35, Peter Lang: Bruselas, Berna, Berlín, Frankfurt d'o Main, Nueva York, Oxford, Viena, ISBN 978-3-0343-0049-8.
* 2011: *La poesía contemporánea en lengua aragonesa: análisis de su trayectoria y estudio de algunas constantes* en *[[Luenga e Fablas]]*, numeros 12-13, pp.&nbsp;7–52, Uesca, Consello d’a Fabla Aragonesa, ISSN 1137-8328.
* 2012: *Elementos lingüísticos galorrománicos en el textos aragonés "Flor de las Ystorias de Orient" del Scriptorium de Juan Fernández de Heredia*, en *[[Alazet (revista)|Alazet]]*, numero 23, pp.&nbsp;29–39, Uesca, *[[Instituto de Estudios Altoaragoneses]]*, ISSN 0214-7602.
* 2012: *La versión aragonesa del Libro de Marco Polo, en la frontera del ámbito galorrománico e iberorrománico*, en *Literaturas ibéricas medievales comparadas*, pp.&nbsp;147–159, Universidat d'Alicant, ISBN 978-84-608-1238-8.
* 2019: *Quel avenir pour la littérature en langue aragonaise?* en *Revisto dou Felibrige*, Couleicioun Culturo Nostro , numero 8, 116-131, Ais de Provença, ISSN: 0767-7677.
* 2019: *Introducción*, en *Arquimesa: poesía en aragonés escrita por mujeres*.
* 2021: *Fortuna de O Prenzipet*.
* 2021: *L’uniberso poetico de Carmina Paraíso*.
* 2021: *Johan Ferrández de Heredia* (coautora)
* 2022: Versión aragonesa d'o *Secreto Secretorum*.
Cangrena

A **cangrena** (d'o latín *gangraena*) ye una mena de muerte tisular causada per a manca de riego sanguinio. Os simptomas pueden incluyir un canbio en a color d'a piel a royo u negro, cuixón, infladura, dolor, ruptura d'a piel y fredor. Os pietz y las mans son os mas afectaus. Si la cangrena ye causada per un achent infeccioso, puede presentar-se con calentura u sepsis.

Os factors de risgo incluyen diabetis, arteriopatía periferica, tabaquismo, traumatismo grieu, alcolismo, sida, conchelación, gripe, dengue, paludismo, picueta loca, peste, hipernatremia, lesions per radiación, malotía meningococica, infección per estreptococos d'o grupo B y sindrome de Raynaud. Se puede clasificar como cangrena ixuta, cangrena humida, cangrena gasiosa, cangrena interna y fascitis necrosant. O diagnostico de cangrena se basa en os simptomas y ye refirmau per prebas como imáchens medicas.

O tractamiento puede incluyir cirurchía pa extirpar o teixiu muerto, antibioticos pa tractar cualsequier infección y esforzos pa abordar a causa subchacent. Os esforzos quirurchicos pueden incluyir desbridamiento, amputación u l'emplego de terapia con cucos. Os esforzos pa tractar a causa subchacent pueden incluyir cirurchía de bypass u anchioplastia. En bels casos, l'oxichenoterapia hiperbarica puede estar util. Se desconoixe con qué frecuencia ocurre l'afección. 
    
## Referencias
Bronquitis

A **bronquitis** ye la inflamación d'os bronquios (vías respiratorias grans y meyanas) en os polmons que causa tos. A bronquitis per un regular prencipia como una infección en o naso, os oídos, o garganchón u los sinos paranasals. Dimpués, la infección baixa dica los bronquios. Os simptomas incluyen tos con esputo, sibilancias, dificultat pa alentar y dolor en o peito. A bronquitis puede estar aguda u cronica.

A bronquitis aguda cheneralment tien una tos que dura arredol de tres semanas. En mas d'o 90 % d'os casos, a causa ye una infección viral. Istos virus pueden espardir-se per l'aire cuan as personas tusen u per contacto directo. Una chicota cantidat de casos son causaus per una infección bacteriana como *[[Mycoplasma pneumoniae]]* u *[[Bordetella pertussis]]*. Os factors de risgo incluyen a exposición a lo fumo d'o tabaco, o polvo y atros contaminants de l'aire. O tractamiento d'a bronquitis aguda per un regular implica reposo, paracetamol (acetaminofén) y medecinas antiinflamatorias no esteroideas pa aduyar con a calentura.

A bronquitis cronica se define como una tos, que produz esputo, que dura tres meses u mas per anyo mientres a lo menos dos anyos. Muitas personas con bronquitis cronica tamién tienen malotía polmonar obstructiva cronica (EPOC). Fumar tabaco ye la causa mas común, y atros factors, como la contaminación de l'aire y la chenetica, desempenyan un paper menor. Os tractamientos incluyen deixar de fumar, vacunas, rehabilitación y, a ormino, broncodilatadors y esteroides inhalaus. Cualques personas pueden beneficiar-se de l'oxichenoterapia a luengo plazo.

A bronquitis aguda ye una d'as malotías mas comunas. Alto u baixo d'o 5 % d'os adultos y lo 6 % d'os ninos tienen a lo menos un episodio a l'anyo. A bronquitis aguda ye lo tipo mas común de bronquitis.

## Se veiga tamién
* Cermiello
    
## Referencias
Asma

L' **asma** (d'o griego antigo ἆσθμα *āsthma* "manca d'alentada") u **argolla**, tamién dita **plenura de peito** u **pretura de peito**, ye una malotía inflamatoria a luengo plazo d'as vías respiratorias d'os polmons. Se caracteriza per simptomas variables y recurrents, obstrucción reversible d'o fluxo d'aire y broncoespasmos desencadenaus facilment. Os simptomas incluyen episodios de sibilancias, tos, opresión en o peito y dificultat pa alentar. Istos pueden ocurrir cualques vegadas a lo día u cualques vegadas a la semana. Seguntes a persona, os simptomas de l'asma pueden empiorar de nueiz u con l'exercicio.

Se creye que l'asma ye causau per una combinación de factors cheneticos y ambientals. Os factors ambientals incluyen la exposición a la contaminación de l'aire y los alerchenos. Atros desencadenants potencials incluyen medecinas como l'aspirina y los bloquiadors beta. Per un regular, o diagnostico se basa en o patrón d'os simptomas, a respuesta a lo tractamiento a lo largo d'o tiempo y las prebas de función polmonar per meyo d'espirometría. L'asma se clasifica seguntes a frecuencia d'os simptomas, o volumen espiratorio forzau en un segundo (FEV1) y la taxa de fluxo espiratorio maximo. Tamién se puede clasificar como atopico u no atopico, an atopia se refiere a una predisposición a desarrollar una reacción d'hipersensibilidat tipo 1.

No existe una cura conoixida pa l'asma, pero se puede controlar. Os simptomas pueden precaver-se privando los desencadenants, como los alerchenos y os irritants respiratorios, y suprimir-se con l'emplego de corticosteroides inhalaus. Se pueden fer servir agonistas beta d'acción alongada (LABA) u achents antileucotrienos amás d'os corticosteroides inhalaus si los simptomas de l'asma no se controlan. O tractamiento d'os simptomas que empioran rapidament gosa consistir en un agonista beta-2 d'acción breu inhalau, como salbutamol, y corticosteroides per vía oral. En casos muit grieus, ye posible que se requieran corticosteroides intravenosos, sulfato de magnesio y hespitalización.

En 2019, l'asma afectó alto u baixo a 262 millons de personas y causó a la raya de 461.000 muertes. A mayoría d'as muertes ocurrioron en o mundo en desarrollo. L'asma a ormino prencipia en a nineza, y las taxas han augmentau significativament dende a lo decenio de 1960.
    
## Referencias
Rinitis

A **rinitis** ye la irritación y inflamación d'a membrana mucosa de l'interior d'o naso. Os simptomas comuns son conchestión nasal, secreción nasal, estarnudadera y goteyo posnasal.

A inflamación ye causada per virus, bacterias, irritants u alerchenos. A mena mas comuna de rinitis ye la rinitis alerchica, que per un regular ye provocada per alerchenos transportaus per l'aire, como lo polen y la mellasca. A rinitis alerchica puede causar simptomas adicionals, como estarnudadera y picor nasal, tos, dolor de tozuelo, fatiga, malagana cheneral y piora cognitiva. Os alerchenos tamién pueden afectar os uellos, causando uellos plorosos (u enrasaus), enroyius u con picor y infladura arredol d'os uellos. A inflamación da como resultau la cheneración de grans cantidaz de morgallo, lo que comunament produz secreción nasal, asinas como conchestión nasal y goteyo posnasal. En o caso d'a rinitis alerchica, a inflamación se produz per a desgranulación d'os mastocitos en o naso. Cuan os mastocitos se desgranulan, liberan histamina y atras substancias quimicas, encomenzando un proceso inflamatorio que puede causar simptomas difuera d'o naso, como fatiga y malagana cheneral. En o caso d'a rinitis infecciosa, en ocasions puede dar puesto a una pneumonía, ya sía viral u bacteriana. Os estarnudos tamién se producen en a rinitis infecciosa pa forachitar bacterias y virus d'as vías respiratorias.

A rinitis ye muit comuna. A rinitis alerchica ye mas comuna en cualques países que en atros; en os Estaus Unius, alto u baixo d'o 10 a 30 % d'os adultos se veyen afectaus anyalment. A rinitis mixta se refiere a pacients con rinitis no alerchica y rinitis alerchica. A rinitis mixta ye un subtipo especifico de rinitis. Puede representar entre lo 50 y lo 70 % de toz os pacients con rinitis. Manimenos, encara no s'ha confirmau la verdadera prevalencia d'a rinitis mixta.
    
## Referencias
Malautía de Parkinson

A **malautía de Parkinson** u **mal de Parkinson** u simplament **parkinson**, ye una malautía neurodechenerativa cronica caracterizada per bradicinesia (movimiento pando), richidez (augmento d'o ton muscular), temblor y perda d'o control postural. Ista malautía se debe a un deficit en a secreción de dopamina, hormona liberada per as terminacions niervosas d'a substancia negra.

Ista malautía representa lo segundo trestuque neurodechenerativo per a suya frecuencia, situando-se per dezaga de l'alzhéimer. Ye extendida per tot o mundo y afecta tanto a lo sexo masculín como a lo femenín, afectando entre un 1 % a un 2 % d'a población sobre 60 anyos u d'un 0,5 % a un 5 % d'a población mayor de 65 anyos. A malautía puede presentar-se dende os 40 anyos y la suya incidencia va augmentando con a edat, especialment en os varons.

A malautía de Parkinson augmenta a suya gravedat con o tiempo, como consecuencia d'a destrucción progresiva, per causas que encara se desconoixen, d'as neuronas pigmentadas d'a substancia negra.

## Referencias
Parkinson

**Parkinson** puet referir-se a:

* Malautía de Parkinson, una malautía cerebral.
* James Parkinson, o medico que dió nombre a la malautía.
Tómbola (cinta)

:*Iste articlo ye sobre una cinta de comedia musical de cine espanyol de l'anyo 1962; ta atros usos, se veiga *'Tómbola** y **Tombola*.

***Tómbola*** (títol orichinal en [[Idioma castellano|castellano]], ***Tombola*** en [[Idioma aragonés|aragonés]] ye una [[cinta]] de l'anyo [[1962]] de [[Cine de comedia|comedia]] [[Cine musical|musical]] de [[cine espanyol]] dirichida por [[Luis Lucia]] seguntes un [[guión orichinal]] d'él mesmo y interpretada por una d'as cantants infantils de mas exito en ixas envueltas, [[Marisol]]. La [[Banda Sonora Orichinal]] d'a cinta ye d'[[Augusto Algueró]], estando la [[dirección de fotografía]] un treballo d'[[Antonio L. Ballesteros]]. Producida por [[Manuel J. Goyanes]] ta *Guión Producciones Cinematográficas*, atros actors destacaus d'a cinta son [[Beni Deus]], [[Enrique Ávila]], [[Guillermo Marín]], [[Joëlle Rivero]], [[José Marco Davó]], [[José Orjas]], [[Rafael Alonso]] y [[Roberto Camardiel]].

En a banda sonora d'a cinta se cantan as cancions de moda de Marisol en ixas envueltas, en destacando *Tómbola*, una d'as suyas cancions mas conoixidas y que da lo suyo nombre a la cinta. Lo rodache d'a cinta se fació en a [[provincia de Malaga]]. Estió la tercera cinta de Marisol y la zaguera d'a suya etapa infantil, a on se fació servir una [[faixa]] ta comprimir y amagar los suyos [[peito]]s.

== Argumento ==
Marisol ye una nina que vive en [[Madrit]] con su tío, directivo d'un important Banco, y la suya capacidat d'imachinación ye desbordant, estando capable d'inventar de contino y terne que terne cuantas historias, dica lo punto de que dengún no creye cosa d'as suyas historias. Bel día visita con as suyas companyeras d'escuela un [[museu]] y veye que dos hombres, disfrazaus de [[monche]]s, roban un valuoso [[cuadro]], pero cuan quiere explicar-lo, denguno no la creye pas, ni lo director d'o museu, ni lo [[comisario]] de [[Policía]] ni su tío.

Marisol decide investigar por a suya cuenta y finalment tien una cita con os ladrons, que deciden secuestrar-la ta que no siga charrando d'o [[robo]] y portar-la enta una casa fuera de Madrit, sin saber que ixe secuestro marcará un fundo cambio en as suyas vidas.

== Cancions d'a cinta ==


== Elenco ==


== Criticas ==
O critico [[Diego da Costa]] en *CinemaGavia.es* diz que:


[[Antonio Méndez]] en *AlohaCriticon* comenta:


== Se veiga tamién ==
* [[Cine en 1962]].
* [[Cintas de 1962]].

== Referencias ==


== Vinclos externos ==
*  [https://www.imdb.com/title/tt0056629/ *Tómbola*] en [[Internet Movie Database]].
*  /  [https://web.archive.org/web/20230207121001/https://www.filmaffinity.com/es/film328946.html *Tómbola*] en [[FilmAffinity]].
*  [https://www.allmovie.com/movie/v136871 *Tómbola*] en [[AllMovie]].
*  [https://www.rottentomatoes.com/m/tombola *Tómbola''] en Rotten Tomatoes.
Celiaquía

A **celiaquía** u **malautía celiaca** ye un proceso cronico, multiorganico autoimmune, que lesiona en primerías o bodiello y puede danyar cualsequier organo u teixiu corporal. Afecta a personas que presentan una predisposición chenetica. Ye producida per una *intolerancia* permanent a lo gluten (conchunto de proteínas presents en l'hordio, cibada, y segal y productos derivaus d'istos cerials), pero no se tracta d'una simple intolerancia alimentaria ni muito menos d'una alerchia, ni d'un trestuque solament dichestivo como tradicionalment se consideraba. Actualment se sabe que ye realment una malotía sistemica, ya que la respuesta immunitaria anormal causada per o gluten puede dar puesto a la producción de diferents autoanticuerpos que pueden atacar a cualsequier parti de l'organismo.

Sin un tractamiento estricto, puede provocar complicacions de salut muit grieus, entre las cuals cal sinyalar cuantos tipos de cáncer (tanto de l'aparato dichestivo, con un incremento d'o risgo d'o 60 %, como d'atros organos), malotías cardiovasculars, trestuques neurolochicos y psiquiatricos (conoixius como *neurogluten*), atras malotías autoimmunes y osteoporosi, asinas como malotía celiaca refractaria (que no responde a lo tractamiento con a dieta) y en casos raros (sobretot en ninos) a denominada *crisi celiaca*, d'aparición de sopetón y que puede estar mortal. 
    
## Referencias
Encefalitis

A **encefalitis** ye un conchunto de malotías producidas per una inflamación de l'encefalo d'o ser humán. Son pro frecuents, sobre tot en determinadas rechions d'o mundo, y se producen per un regular per l'infección de gran variedat de chermens como bacterias, ricketsias, espiroquetas, leptospiras, parasitos, fongos y virus. Manimenos, con a excepción d'os virus, a encefalitis gosa estar un simptoma mas, cuasi nunca lo mas chocant, adintro d'o cuadro clinico d'a malotía. De normal, cuan se refiere a una encefalitis, se fa como sinonimo d'encefalitis virica. 
    
## Referencias
Herpes zóster

L**'herpes zóster** ye una malotía producida per una reactivación d'o virus latent varicela-zóster (u *[[Human alphaherpesvirus 3]]*), que afecta a los niervols perifericos —neuropatía gangliorradicular— y a la piel, an puede producir chicotas ambollas dolorosas en forma d'aniello agrupadas a lo luengo d'un dermatoma.

L'herpes zóster puede presentar diferents complicacions seguntes os niervols afectaus, sobre tot en individuos immunodeprimius, entre los cuals cal destacar paralisi motora u facial temporal, insuficiencia respiratoria y infeccions bacterianas secundarias. A prencipal secuela que puede amaneixer dimpués d'a desaparición d'os sinyals cutanios ye la neuralchia postherpetica, que consiste en una sensación dolorosa cronica en o dermatoma afectau y que puede durar dende cuantas semanas dica anyos.

L'herpes zóster ye una malotía distribuyida mundialment. A diferencia d'a picueta loca, l'herpes zóster no presenta estacionalidat. Se calcula que afecta alto u baixo a lo 20 % d'a población. 
    
## Referencias
Rabia

A **rabia** (d'o latín *rabies* "varrenadura") ye una malautía zoonotica viral, de tipo aguda y infecciosa. Ye causada per una especie de virus d'a familia *[[Rhabdoviridae]]* que ataca lo sistema niervoso central, causando una encefalitis con una letalidat amanada a lo 100 %.

O virus d'a rabia se troba difundiu en tota la planeta y ataca a mamifers, tanto domesticos como montesins, incluyindo tamién a lo ser humán. Se troba en l'escupinazo y en as secrecions d'os animals infectaus y s'inocula a l'humán cuan animals infectaus l'atacan y provocan en l'humán bella lesión per mosegada. Amás, o virus puede estar transfundiu tamién cuan un individuo que tien bel curte en a piel (vía de dentrada d'o virus) tien contacto con as secrecions salivals d'un animal infectau.

Ista malautía, si no se tracta con a maxima urchencia, remata provocando la muerte d'o malauto. No existe en l'actualidat tractamiento especifico pa los pacients con rabia. Ista malautía se considera cheneralment fatal. 
    
## Referencias
Biopsia

Una **biopsia** (d'o griego antigo  βίος *bios* "vida", y ὄψις *opsis* "alufrar") ye un procedimiento diagnostico que consiste en a extracción d'una amuestra total u parcial de teixiu pa estar examinada a lo microscopio per un medico anatomopatologo.
    
## Referencias
Nazarje

**Nazarje** ( en esloveno) ye una localidat situada en o forcallo entre os ríos Savinja y Dreta en o norte d'Eslovenia. Ye a localidat mas gran y centro administrativo d'o municipio de a Nazarje. Tradicionalment ha perteneixiu a la rechión d'Estiria y actualment s'incluye en a rechión estatistica de Savinja.

O lugar debe o suyo nombre a la ilesia monastica adedicada a María de Nazaret. Chunto a ella se troba o monesterio franciscano d'o sieglo XVII. Amán ye tamién o castiello de Vrbovec, orichinalment un edificio d'o sieglo XII renovau en o sieglo XVI. Fue grieument danyau por o fuego mientres a Segunda Guerra Mundial. Dimpués fue esviellau entre 1988 y 1992 por l'asociación local de silvicultura, estando actualment seu d'un museu adedicau a la silvicultura y o treballo d'a fusta.

## Referencias

## Vinclos externos

*  Web oficial de Nazarje.
Microscopio

O **microscopio** (d'o griego antigo μικρός *mikrós* "chicot", y σκοπέω *skopéō* "visurar") ye un traste que permite augmentar extraordinariament a imachen de l'amuestra pa alufrar, fendo visible lo que no se veye a simpla vista.

O tipo mas común de microscopio y lo primer que s'inventó ye lo microscopio optico. Se tracta d'un traste optico que contiene una u cuantas lents (de normal dos sistemas de lents -l'ocular y l'obchectivo-) que permiten obtener una imachen augmentada de l'obchecto y que funciona per refracción. Pa superar as limitacions d'o microscopio optico convencional, s'han ideyau numbrosas tecnicas de microscopía adicionals, como a microscopía de fluorescencia, a microscopía de contraste de fase u a microscopía confocal, entre atras.

O microscopio optico fa servir luz fotonica, pero tamién se pueden emplegar electrons u rayos X, per lo que existen microscopios de rayos X y microscopios electronicos (de rastreyo u de transmisión), que tienen mayor resolución que lo microscopio optico, pero que elaboran a imachen de forma indirecta.

A ciencia que investiga los obchectos chicoz fendo servir iste traste se diz microscopía.
    
## Referencias
Bruixula

Una **bruixula** (de l'italiano *bussola*) ye un dispositivo que amuestra os puntos cardinals emplegaus pa la navegación y l'orientación cheografica. Per un regular, consiste en una agulla magnetizada u unatro elemento, como una tarcheta de bruixula u una rosa d'os aires, que puede pivotar pa enrastillar-se con o norte magnetico. Se pueden fer servir atros metodos, incluyius chiroscopios, magnetometros y receptors GPS.

As bruixulas a ormino amuestran os anglos en graus: o norte corresponde a 0° y os anglos aumentan en o sentiu d'as sayetas d'o reloch, per lo que l'este ye 90°, o sud 180° y lo ueste 270°. Istos numeros permiten que a bruixula amuestre rumbos que comunament s'expresan en graus. Si se conoixe a variación local entre o norte magnetico y o norte verdadero, alavez l'adreza d'o norte magnetico tamién da l'adreza d'o norte verdadero.

A bruixula magnetica s'inventó per primera vegada como un dispositivo pa la divinería ya en a dinastía chinesa Han, y dimpués s'adoptó pa la navegación per os chineses d'a dinastía Song mientres o sieglo XI. O primer emplego d'una bruixula rechistrau en Europa Occidental y lo mundo islamico ocurrió arredol de 1190.
    
## Referencias
Anemometro

En meteorolochía, un **anemometro** (d'o griego antigo άνεμος *anemos* "aire" y μέτρον *metron* "mesura") ye un dispositivo que mide la velocidat y adreza de l'aire. Ye un traste común emplegau en as estacions meteorolochicas. A descripción mas antiga conoixida d'un anemometro estió realizada per l'arquitecto y autor italiano Leon Battista Alberti (1404-1472) en 1450.

Pa que las velocidatz de l'aire sían comparables d'un puesto a unatro, s'ha de considerar l'efecto d'o terreno, especialment per lo que fa a l'altaria. Atras consideracions son a presencia d'árbols, y tanto congostos naturals como congostos artificials (edificios urbans). L'altaria estándard de l'anemometro en terreno rural ubierto ye de 10 metros.
    
## Referencias
Termometro

O **termometro** (d'o griego antigo θερμός *thermós* "calor" y μέτρον *metron* "mesura") ye un traste de mesura d'a temperatura. Os termometros miden a variación de bella propiedat macroscopica (dilatación d'un gas, d'un liquido u d'un metal, variación d'una resistencia electrica…) y la relacionan con a temperatura d'o sistema considerau.

A escala mas emplegada en a mayoría d'os países d'o mundo ye la Celsius (°C) en a honor d'Anders Celsius (1701-1744) que se clamó centigrada dica 1948. En ista escala, o zero (0&nbsp;°C) y os cient (100&nbsp;°C) graus corresponden respectivament a los puntos de conchelación y d'ebullición de l'augua, toz dos a la presión d'una atmosfera.

Atras escalas termometricas son: 
* Fahrenheit (°F), proposada per Daniel Gabriel Fahrenheit. Ye emplegau sobretot en Estaus Unius. A suya relación con a escala Celsius ye: °F&nbsp;= °C × 9/5 + 32 &nbsp; ; &nbsp; °C&nbsp;= (°F − 32) × 5/9
* Kelvin (K) u temperatura absoluta, ye la escala de temperatura d'o Sistema Internacional de Unidaz. Encara que la magnitut d'una unidat Kelvin (K) coincide con un grau Celsius (°C), o zero s'ha fijado en o zero absoluto a -273,15&nbsp;°C y ye inalcanzable seguntes o tercer prencipio d'a termodinamica. A suya relación con a escala Celsius ye: TK&nbsp;= T°C + 273,15
    
## Referencias
Pluviometro

Un **pluviometro** (d'o latín *pluvĭa* "plevia" y d'o griego antigo μέτρον *metron* "mesura") ye un traste emplegau pa mesurar a cantidat de precipitación caita en un puesto concreto, en un periodo determinau. Fa servir como unidat de mesura o milimetro (mm), que equivale a un litro d'augua replegada per cada metro cuadrau.
    
## Referencias
Markel Fernandez

**Markel Fernandez Soto**, naixiu de Sopela (Bizcaya, País Basco) o 6 de febrero de 2003) ye un atleta basco que compite en atletismo, especializau en cursas de meyo fundo y velocidat. Ganó una medalla d'oro en o Campionato Unión Mediterrania sub 23 de 2023 celebrau en Valencia en 400 metros lisos, batendo lo récord d'o campionato​ y batendo-ne tamién o récord d'o País Basco absoluto. ​Actualment poseye lo récord d'Espanya sub 20 en a preba de 4x400 metros, batiu con a selección d'Espanya en os Mundials de 2022 sub 20 en Cali, Colombia chunto a Ángel González, Alberto Guijarro y Gerson Pozo. Tamién poseye os récords de categoría absoluta, sub 23 y sub 20 autonomicos d'o País Basco en a preba de 400 m a l'aire libre. Participó en o Campionato Mundial d'Atletismo Sub-20 de 2022, ocupando un puesto de semifinalista en a suya preba individual y finalista en a preba de relevos 4x400 metros masculins. Dende 2021 compite internacionalment fendo parte d'a Selección espanyola d'atletismo.

## Referencias

## Vinclos externos
* Perfil de Markel Fernandez en *[[World Athletics]]*.
Cine d'aventuras

O **cine d'aventuras** ye un chenero cinematografico caracterizau por a presencia d'un heroi (ficticio u real) inspirador d'un mito, a on gosa haber-ie escenas d'aventuras y batallas, a sobén de tipo caballeresco y que gosa tamién estar ambientau en epocas pasadas que se presentan de forma exalzadora, en presentando sin profundizar masiau o escenario de l'acción d'a cinta, que mesmo puet estar cuasi completament ficticio. Os personaches gosan estar fuertement caracterizaus, con un protagonista bueno y muit bueno y un malvau malo y muit malo qui terne que terne ye lo perdedor en a trama, en resultando victorioso siempre lo bien encarnau por o protagonista. De feito se tracta de cintas a on o guión no ye l'aspecto principal d'a cinta, que gosa estar o vestuario d'os actors y a escenografía d'a cinta. D'atra man l'acción relatada s'escayece siempre en puestos bien luent (en o tiempo u en o espacio u en toz dos) y exoticos, ya sía un castiello medieval ya se tracte d'una selva tropical u d'una galaxia muit lungatera.

Como toz os cheneros, as mugas d'o chenero no son mai prou claras, en podendo incluyir-se-ie aintro d'o chenero as cintas de cine de western, de cine belico, de cine historico, de cine de ciencia-ficción.... D'o cine d'aventuras en fan parte atros subcheneros, como puet estar o cine de capa y espada u lo cine d'aventuras colonials.

## Cintas destacadas d'o chenero

A selección de cintas d'ista lista s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie bellas astras cintas significativas y en as que se i puet trobar bella caracteristisca intresant respective de l'argumento, de l'elenco d'a cinta u d'os premios u exito de publico d'ixa cinta.

### Anyos 1920

### Anyos 1930

### Anyos 1940

### Anyos 1950

### Anyos 1960

### Anyos 1970

### Anyos 1980

### Anyos 1990

### Anyos 2000

### Anyos 2010

## Referencias

## Vinclos externos
Thomas Curtis

**Thomas Pelham Curtis** conoixiu esportivament como **Tom Curtis** u **Thomas Curtis**, naixiu de San Francisco, California o 9 de chinero de 1873 y muerto en Nahant, Massachusetts o 23 de mayo de 1944, estió un atleta estausunidense especializau en prebas de velocidat y cletas. Estió campión olimpico  en a preba de 110 metros cletas estando o primer ganador d'os 110 metros cletas en os Chuegos Olimpicos d'Atenas 1896. Tamién ganó a suya serie de clasificación d'os 100 metros lisos igualando lo récord olimpico establiu en a serie anterior per Frank Lane y superau per Tom Burke en a serie posterior, Curtis renunció a participar en a final de 100 metros lisos pa centrar-se en a de 110 metros encletas que con a renuncia de dos d'os finalistas, Frantz Reichel y William Welles Hoyt, se convirtió en un duelo entre Grantley Goulding y ell.

Yera un fotografo aficionado y fació fotos en os Chuegos Olimpicos d'Atenas, como atleta perteneció a la Boston Athletic Association y no aconsiguió ganar garra atro campionato important mientres a suya vida esportiva.

Estudió en o *Massachusetts Institute of Technology* y dimpués d'a suya retirada d'a competición estió executivo d'a *Lord Electric Company of Massachusetts*. Mientres a Segunda Guerra Mundial comandó o cuerpo d'ambulancias de Massachusetts.

## Vinclos externos
*  Thomas Curtis en os Chuegos Olimpicos.
Cintas destacadas de cine belico

A selección de cintas d'ista lista de **[[cinta]]s destacadas de [[cine belico]]** s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'os zaguers anyos y d'atra man bellas cintas destacadas de cines de países menors, amás de bella cinta que ha recibiu premios u nominacions. Amás se li han adhibiu tamién a la lista cintas representativas de bellos conflictos belicos sobre los cuals no bi ha garra cinta con exito comercial u que amuestran en pantalla bellas caracteristicas particulars d'ixe conflicto u d'os personaches d'a cinta.

## Cintas destacadas en cada decada
### Anyos 1900

### Anyos 1910

### Anyos 1920

### Anyos 1930

### Anyos 1940

### Anyos 1950

### Anyos 1960

### Anyos 1970

### Anyos 1980

### Anyos 1990

### Anyos 2000

### Anyos 2010

### Anyos 2020

## Referencias
Triache

O **triache** (d'o francés *triage* "gribache") ye lo proceso de determinar a prioridat d'os tractamientos d'os pacients sobre la base d'a gravedat d'a suya condición. Ista selección d'o tractamiento d'o pacient de forma eficient se da cuan os recursos son insuficients pa que toz pueda estar tractau d'immediato. A selección puede dar puesto a la determinación de l'orden y prioridat de tractamiento d'emerchencia, l'orden y la prioridat d'o transporte d'emerchencia, u lo destín d'o transporte pa lo pacient.

O triache simple per un regular se fa servir en a escena d'un accident con gran cantidat de victimas pa clasificar a los pacients en aquels que amenestan ficacio critica y transporte immediato a lo hespital y aquels con lesions menos grieus. Iste paso se puede encomenzar antis de que lo transporte sía disponible.

Una vegada completada l'avaluación inicial per parti de medicos, enfermeras u personal paramedico, se puede etiquetar a cada pacient per meyo de cinta de sinyalización de colors, con rotuladors u con tarchetas preimpresas.

O termin triache puede haber-se orichinau mientres as Guerras Napoleonicas per o treballo de Dominique Jean Larrey. O termin estió emplegau posteriorment mientres a Primera Guerra Mundial per os medicos franceses que tractaban a los ferius d'o campo de batalla en o puesto de socorro dezaga d'o frent.
    
## Referencias
Anorexia niervosa

L**'anorexia niervosa** ye, de conchunta con a bulimia, un conchunto de trestuques d'a conducta alimentaria y un d'os prencipals desordens alimentarios, tamién clamaus trestuques psicochenico de l'alimentación. Lo que distingue a l'anorexia niervosa ye lo refusamiento d'a birolla per parti d'o malauto y l'espanto obsesivo a engordar, que puede conducir-le a un estau d'inanición. Ye decir, una situación de gran debilidat ocasionada per una inchesta insuficient de nutrients fundamentals. En casos grieus puede desembolicar desnutrición, fambre, amenorrea y extenuación.
    
## Referencias
Bulimia

A **bulimia** u **bulimia niervosa** (d'o griego antigo βουλιμία, *boulimía* literalment "fambre de buei", ye decir "fambrera u fameguera") ye un trestuque alimenticio y psicolochico caracterizau per l'adopción de conductas en as cuals l'individuo s'aluenya d'as formas d'alimentación saludables, lampurniar birolla en exceso en periodos de tiempo muit curtos, seguiu d'un periodo d'arrepentimiento, o cual puede levar a l'individuo a forachitar l'exceso de birolla a traviés de vomecatizos u laxants. 
    
## Referencias
Esclerosi multiple

A **esclerosi multiple** ye una malautía neurolochica cronica de naturaleza inflamatoria y autoimmunitaria caracterizada per o desarrollo de lesions desmielinizants, y de mal axonal en o sistema niervoso central. Ye una d'as prencipals causas de discapacidat neurolochica d'orichen no traumatico en adultos chóvens, sobretot mullers, afectando d'entre 2.3 y 2.5 millons de personas en o mundo.

Se desconoixe la causa d'a malautía, encara que se sabe que lo suyo desarrollo s'asocia a una combinación de factors cheneticos, que predisposan a padeixer a malotía, y factors ambientals y infecciosos (infeccions virals y parasitosi) que afavoreixen l'aparición de l'esclerosi multiple. Entre los factors ambientals s'incluyen o deficit de vitamina D, toxinas ambientals, a dieta y costumbres nocivos como lo tabaquismo. 
    
## Referencias
Cerbero (mitolochía)

**Cerbero** (en griego Κέρβερος *Kérberos*, ‘demonio d'o pozo’), tamién conoixiu como **Can Cerbero** u **Cancerbero** que en a mitolochía griega, yera lo can monstruoso d'o dios Hades. En a tradición mas comuna teneba tres cabezas, clamadas *Veltesta* (cabeza ezquierda), *Tretesta* (cabeza central) y *Drittesta* (cabeza dreita); u de cincuanta cabezas seguntes Hesíodo, con una sirpient en cuentas de coda.

Lo can yera fillo de Equidna y Tifón, y alzaba la puerta d'o Reino de Hades (lo inframundo griego) y aseguraba que os muertos no salisen y que los vivos no podesen dentrar.

Como curiosidad cal destacar que a os porters de fútbol a vegadas son ditos *cancerberos* por estar os guardians  d'a puerta u porteria.

## Referencias
Aeropuerto Internacional d'Heydar Aliyev

L**'Aeropuerto Internacional d'Heydar Aliyev** (en azerín: *Heydər Əliyev adına Beynəlxalq Hava Limanı*) ye un aeropuerto internacional situau a 10 kilometros d'a ciudat de Bacú, en Azerbaichán. Ye o primer aeropuerto azerín en trafico aerio y ye un hub ta las companyias d'Azerbaijan Airlines, Azal Avia Cargo, Buta Airways y Silk Way West Airlines.
L'aeropuerto leva o nombre de Heydar Aliyev, antigo President d'Azerbaichán, dende 2004. En 2019 dió servicio a 4.730.000 pasachers.

## Codigos internacionals
* Codigo **[[Asociación de Transporte Aerio Internacional|IATA]]**: GYD.
* Codigo **[[Organización d'Aviación Civil Internacional|OACI]]**: UBBB.

## Referencias

## Vinclos externos

*   Pachina web oficial de l'Aeropuerto Internacional d'Heydar Aliyev,
Lista d'aeropuertos d'Azerbaichán

En ista lista apareixen toz os **[[aeropuerto]]s d'[[Azerbaichán]]**:

## Se veiga tamién
* Lista d'aerolinias d'Azerbaichán

## Vinclos externos

*  Airports in Azerbaijan – Great Circle Mapper
Cintas destacadas de cine de western

A selección de cintas d'ista lista de **[[cinta]]s destacadas de [[cine de western]]** s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie bellas atras cintas significativas y en as que se i puet trobar bella caracteristisca intresant respective de l'argumento, de l'elenco d'a cinta u d'os premios u exito de publico d'ixa cinta.

## Cintas destacadas en cada decada
### Anyos 1890

### Anyos 1900

### Anyos 1910

### Anyos 1920

### Anyos 1930

### Anyos 1940

### Anyos 1950

### Anyos 1960

### Anyos 1970

### Anyos 1980

### Anyos 1990

### Anyos 2000

## Referencias

## Vinclos externos
Chevrolet

A ***Chevrolet***, ye una empresa d'autos y cambions estausunidense con base en Detroit (Michigan, Estaus Unius) propiedat d'o grupo industrial General Motors. A companyía fue establita o 3 de noviembre de 1911 por Arthur Chevrolet, Louis Chevrolet y William C. Durant en Detroit (Michigan).

## Autos actuals (Europa 2023)

## Vinclos externos

*  Pachina web oficial.
Cadillac

A ***Cadillac***, ye una empresa d'autos estausunidense con base en Detroit (Michigan, Estaus Unius). A companyía fue establita o 22 d'agosto de 1902 por William Murphy, Lemuel Bowen y Henry M. Leland en Detroit (Michigan). En l'actualidat ye propiedat d'o grupo industrial General Motors.

## Autos actuals (Europa)

## Vinclos externos

*  Pachina web oficial.
Lakine

**Lakine** (en escritura iberica ) estió una ciudat ibera. A suya ubicación exacta no se conoixe, pero probablement se situaría en a val meya d'Ebro, estando as prencipals propuestas as actuals localidaz de Lecinyena, Arcaine u Fuents d'Ebro, estando ista zaguera la mas acceptada.

## Notas


## Referencias
Río Savinja

A **Savinja** (localment *Sáu̯ńe*, en alemán *Sann*) ye un río d'o nord-este d'Eslovenia que fluye a traviés de toda l'Alta y Baixa Val d'a Savinja (en esloveno *Zgornja en Spodnja Savinjska dolina*) y a traviés d'as ciudaz de Celje y Laško. A Savinja ye o prencipal río d'os Alpes de Savinja (en esloveno *Savinjske Alpe*). Desemboca en o río Sava en a ciudat de Zidani Most. S'ha desbordau a sobén, como en os anyos 1960, en 1990 y en 1995. A Savinja tiene una largaria de 101,75 kilometros y una compleganza de 1.847,7&nbsp;km².

## Fuents
O rianchón naixe d'o salto d'augua de Rinka, que fluye por un cauz regulau dica o estremo inferior d'a val de Logar, a on desemboca en o rigachuelo Jezera, dende a on se torna en o río Savinja. Iste manantial ha estau declarau patrimonio natural, y o salto d'augua de Rinka ye un d'os mas polius y conoixius d'Eslovenia. Ye o mas alto d'os 20 saltos d'augua d'a Val de Logar y ye vesitau mientres tot l'anyo. D'hibierno ye popular entre os escaladors de chelo. A millor vista d'o salto d'augua ye dende a siella de Kamnik (en esloveno *Kamniško sedlo*).

## Afluyents
Os prencipales afluyents d'a Savinja son Jušef y Klobaša en Solčava, Lučnica en Luče, Ljubnica en Ljubno, Dreta en Nazarje, Paka en Šmartno ob Paki, y Ložnica y Voglajna con Hudinja en Celje.

## Hidronimo y etimolochía
O nombre *Savinja* (documentau en fuents escritas en 980 como *Sovuina*) deriva de **Savьn′a*, a la vegada derivau d'o hidronimo Sava, d'o que ye afluyent. O nombre alemán *Sann* ye rechistrau mas tardi. En o dialecto local, o río se conoixe como *Sáu̯ńe*. A forma **Savьn*′a habría d'haber  derivau en *Savnja* como nombre esloveno actual, pero fue reformau seguindo o modelo de *Hudinja*. Se creye que, probablement, o nombre no siga d'orichen eslau, sino d'orichen preeslau mas antigo.

O nombre alemán *Sann* también s'emplegó en bellas fuents anglesas mas antigas; por eixemplo, en a novena edición d'a Encyclopædia Britannica de 1911.

## A vida a o largo d'o río
Os navaters de Ljubno recorrioron o río dica a decada de 1950. En a suya memoria, una escultura de bronce d'un navatero (*Splavar*), creyada en 1961 por Boris Kalin, se troba en o canto ezquierdo d'o río en Celje.

## Referencias

## Vinclos externos
*  Estau d'a Savinja en cuantos puestos (procedendo d'a suya corriente superior a la suya corrient inferior):
** Nazarje - graficos, en o siguient orden, d'os datos de livel d'augua y cabal d'os zaguers 30 días (presos en Nazarje por ARSO)
** Letuš - graficos, en o siguient orden, d'os datos de livel d'augua y cabal d'os zaguers 30 días (presos en Letuš por ARSO)
** Medlog - graficos, en o siguient orden, d'os datos de livel d'augua y cabal d'os zaguers 30 días (presos en Medlog por ARSO)
** Laško - graficos, en o siguient orden, d'os datos de livel d'augua y cabal d'os zaguers 30 días (presos en Laško por ARSO)
** Veliko Širje - graficos, en o siguient orden, d'os datos de livel d'augua y cabal d'os zaguers 30 días (presos en Veliko Širje por ARSO)
Ljubno ob Savinji

**Ljubno ob Savinji** (pronunciau en esloveno */ˈljuːbnɔ ɔp saˈʋiːnji/*, en alemán *Laufen*) ye o lugar mas gran y o centro d'o municipio de Ljubno en o curso superior d'o río Savinja en Eslovenia. A ciudad se conoixe como Ljubno ob Savinji pa diferenciar-la d'atros asentamientos ditos Ljubno. Tradicionalment perteneixeba a la rechión de Baixa Estiria y agora ye incluyida en a rechión de Savinja.

## Historia
A localidat apareixe por primera vegada en documentos escritos que datan de 1247 y en 1442 se i fa referencia a una ciudad comercial.

## Molimentos
* Ilesia parroquial de Santa Isabel: a ilesia parroquial d'a localidat s'adedica a Santa Isabel. Fue ementada por primera vegada en 1308 y reconstruyida en o sieglo XV. Tien una nau rectangular, capiellas laterals, abside de tres cuerpos y un campanar en a suya parti meridional. Perteneixe a la diocesi de Celje.

## Referencias

## Vinclos externos

*  Web oficial de Ljubno ob Savinji.
Albert (cinta de 2015)

***Albert*** ye una cinta danesa de cine d'animación de l'anyo 2015, dirichida por Karsten Kiilerich y producida por Kim Magnusson, Tivi Magnusson y Anders Mastrup con guión de Karsten Kiilerich, con as voces en a versión orichinal d'Alfred Bjerre Larsen, Oscar Dietz, Asta Nordby y Peter Zhelder.

*Albert* ye lo primer largometrache d'animación doblau a l'aragonés.

## Se veiga tamién
* Cine en 2015.
* Cintas de 2015.

## Referencias
Maggie Lindemann

**Margaret Elizabeth Lindemann** u **Maggie Lindemann**,  naixida de Dallas (Texas) o 21 de chulio de 1998, ye una cantaire y compositora estausunidense.

## Vinclos externos

* Pachina web oficial de Maggie Lindemann.
Artritis

L**'artritis** (d'o griego antigo ἄρθρον *árthron* "chugadero") y ῖτις *îtis* "perteneixient a") ye l'inflamación d'as articulacions, que fan mal, se rinflan y son calients a lo tacto. As articulacions afectadas pierden mobilidat y pueden plegar a deformar-se.

Si afecta nomás a una articulación se diz monoartritis, cuan son 2 u 3 recibe lo nombre d'oligoartritis y si afecta 4 u mas de vez, se denomina poliartritis.

No ha de trafucar-se l'artritis con l'artrosi, a cual ye una malautía dechenerativa y no inflamatoria.

I hai mas de 100 tipos d'artritis. As formas mas comuns son l'osteoartritis (malotía dechenerativa d'as articulacions) y l'artritis reumatoide. L'osteoartritis per un regular ocurre con a edat y afecta los didos, os chenullos y las hancas. L'artritis reumatoide ye un trestuque autoimmune que a ormino afecta las mans y los pietz. Atros tipos incluyen ciragra u gota, lupus, fibromialgia y artritis septica. Toz son tipos de malautías reumaticas.

O tractamiento puede incluyir escansar a chugadera y alternar entre aplicar chelo y calor. A perda de peso y l'exercicio tamién pueden fer buena honra. As medecinas recomendadas pueden depender d'a forma d'artritis. Istos pueden incluyir analchesicos como ibuprofeno y paracetamol. En cualques circumstancias, un reemplazo d'articulación puede fer avío.

En cheneral, a malautía se torna mas común con a edat. L'artritis ye una razón comuna per a cual as personas mancan a lo treballo y puede resultar en una disminución d'a calidat de vida.
    
## Referencias
Artrosi

L**'artrosi** (d'o griego antigo ἄρθρον *árthron* "chugadero") y ωσις *osis* "condición") (u **osteoartritis** en a literatura medica anglesa) ye una malautía dechenerativa cronica de panda progresión comuna en a edat abanzada que afecta a las articulacions mobils d'o cuerpo caracterizada per dolor articular, sensibilidat accentuada, richidez, alteración en a mobilidat, crepitacions y derrame.

Se chenera a partir d'o danyo acumulativo provenient de lesions microscopicas y macroscopicas en ditas articulacions que activan una respuesta de reparación mal adaptada que incluye l'activación de vías proinflamatorias d'o sistema immunitario innato. O trestuque se manifiesta en primeras a livel molecular y celular (metabolismo anormal d'os teixius de l'articulación) seguiu d'alteracions anatomicas u fisiolochicas (degradación y perda d'o cartilago, remodelación d'o ueso, formación d'osteofitos, inflamación sinovial, esclerosi y engrosamiento d'o ueso subcondral y perda d'a función articular normal). O compromiso de l'hanca y los chenullos son una causa comuna de discapacidat.

Se sabe que en Espanya la padeixe dica un 16% d'a población mayor de 20 anyos con prevalencia entre mullers.

## Referencias
Ibuprofeno

L**'ibuprofeno** ye un antiinflamatorio no esteroidal, emplegau a ormino como antipiretico, analchesico y antiinflamatorio. Se fa servir pa l'alivio sintomatico d'a calentura, dolor de tozuelo (cefalea), dolor dental (odontalchia), dolor muscular u mialchia, molestias d'a menstruación (dismenorrea), dolor neurolochica de caracter lieu u moderau y dolor postquirurchica. Tamién se fa servir pa tractar cuadros inflamatorios, como los que se presentan en artritis, artritis reumatoide, infladura muscular, dolor de garganchón y artritis gotosa. Ye emplegau en ocasions pa tractar l'acné a resultas d'as suyas propiedaz antiinflamatorias y ha estau expendido en Chapón en forma topica pa l'acné d'adultos. 
    
## Referencias
Men in Black (cinta)

***Men in Black***, como títol d'una cinta, puet estar:

* ***[[Men in Black (cinta de 1934)]]***, una cinta de 1934 de cine estausunidense dirichida por Raymond McCarey.
* ***[[Men in Black (cinta de 1997)]]***, una cinta de 1997 de cine estausunidense dirichida por Barry Sonnenfeld.

## Se veiga tamién
* Men in Black (desambigación).